Busdrywers staak vandagBusbestuurders, waaronder die van die Gautrein-busdiens, gaan vandag landswyd staak weens ŉ loongeskil. Vincent Masoga, woordvoerder van Satawu, sê die vakbond dring aan op ŉ 18% loonverhoging terwyl die werkgewers slegs 2,5% aanbied. Bombela, wat die Gautrein bedryf, sê die trein se busdienste word ook geraak. “Buspassasiers moet van Vrydag af alternatiewe rëelings tref vir vervoer van en na die Gautrein se stasies,” het Errol Braithwaite, woordvoerder van Bombela, gesê. “Treindienste sal egter nie ontwrig word nie.” Hy sê die staking sal moontlik ook die vraag na parkering by Gautrein-stasies verhoog. “Ons sal ons bes doen om die verhoogde vraag te bestuur maar ons doen ŉ beroep op passasiers om eerder iemand te kry om hulle by die stasies af en op te laai indien moontlik.” Metrobus se bestuurders sal na verwagting nie aan die staking deelneem nie.